पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना का कहर थमने का नाम नहीं ले रहा है। रविवार को 24 घंटे के दौरान जिले में 149 नए संक्रमित सामने आए हैं। यही नहीं कोरोना से दो लोगों ने दम तोड़ दिया। हालांकि अच्छी खबर यह है कि जिले में 268 लोग कोरोना को मात देकर ठीक हुए हैं, जिन्हें घर भेजा गया है। यदि इसी रफ्तार से संक्रमित ठीक होते रहे तो एक्टिव केस बहुत कम बचेंगे। जिले में अब भी 933 एक्टिव केस हैं।
जिले में पिछले 24 घंटे के दौरान 149 संक्रमित मिले। इनमें से 45 संक्रमित सीहोर शहर के ही है। नसरुल्लागंज क्षेत्र में 27, इछावर क्षेत्र में 12, श्यामपुर क्षेत्र से 27 और बुधनी क्षेत्र में 8 लोगों की रिपोर्ट पॉजिटिव आई है। वहीं आष्टा ब्लॉक से 30 संक्रमित सामने आए हैं। ऐसे में जिले में अब संक्रमितों की संख्या बढ़कर 7 हजार 68 तक पहुंच गई है।
2 ने कोरोना से दम तोड़ा, मरने वालों की संख्या हुई 94
रविवार को जिला अस्पताल के डेडिकेटेड कोविड हेल्थ सेंटर में 2 लोगों की कोरोना से उपचार के दौरान मौत हो गई। मरने वाले दोनों पुरुष थे। इस तहत से जिले में अब तक कोरोना से जिंदगी हारने वालों की संख्या 94 तक पहुंच चुकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn